În perioada 01-28 februarie 2018 în cadrul Școlii doctorale Științe economice și demografice s-a desfășurat procedura de evaluare internă a conducătorilor de doctorat. Evaluarea a fost organizată în conformitate cu dispoziția UnAȘM nr. 02/cu-01 din 29.01.2018, cu privire la demararea procesului de evaluare internă a conducătorilor de doctorat.

În cadrul Școlii doctorale Științe economice și demografice activează 20 de conducători de doctorat, abilitați cu dreptul de conducere la programele *521.03 Economie și management în domeniu de activitate* și *522.01 Finanțe*.

|  |  |  |  |
| --- | --- | --- | --- |
| Nr.  d/o | Numele, prenumele  conducătorului, titlul ştiinţific | Programul de doctorat  la care este abilitat cu drept de a conduce doctorate | Rezultatele obținute în ultimii 3 ani |
|  | **Aculai Elena, dr.hab., conf.cerc.** | 521.03 Economie și management în domeniul de activitate | Este Membru al Comisei de admitere pentru studii doctorale, a.2017; Vicepreședinte al Seminarul Științific de Рrofil al INCE; Membru și recenzent în cadrul Consiliului Științific Specializat la UTM și ASEM, 2016-  2017; Expert al proiectelor pentru IP Agenția pentru Cercetare și Dezvoltare, 2015-2017; Recenzent al articolelor pentru revista Economie și Sociologie și Analele INCE, precum și revista "*International Journal of Entrepreneurship and Small Business*", 2015-2017.  Este conducător științific a 4 doctoranzi, inclusiv, 3 – în coordonare, 1 – a absolvit în a. 2017.  Propunere de proiect de granturi doctorale depuse la competiția națională 3, din care 3 granturilor doctorale câștigate.  Doctoranzii sunt implicaţi în proiectul instituţional, în 2 proiecte din resurse nebugetare.  A elaborat: 5 proiecte naţionale, 2 proiecte din Programul de Stat, 2 proiecte din resurse nebugetare şi 2 proiecte bilaterale/ internaționale cu suportul financiar al donorilor.  A editat 10 cărți, monografii, tratate, studii, publicate în edituri recunoscute (inclusiv 1 monografie individuală și 2 monografii colective, în special – 1 în editura SPRINGER).  A participat la un șir de evenimente științifice internaționale cu prezentarea rezultatelor cercetărilor. |
|  | **Bajura Fiodor,**  **dr.hab., prof.cerc.** | 521.03 Economie și management în domeniul de activitate | Membru al Consiliului scolii doctorale.  Preşedintele Comei de Stat (UTM, facultatea „Economie”, a.2017, 2018), Preşedintele seminarului ştiinţific de profil, INCE.  Conducător științific a 6 doctoranzi: inclusiv, 4 studenţi-doctoranzi în coordonare, 2 doctoranzi au susținut teza (Mogol N. şi Pantea L.) şi 1 student-doctorant exmatriculat (Duca E.). Doctoranzii sunt implicați în proiecte de cercetare.  A depus o propunere de proiect în calitate de conducător în cotutelă la competiția națională a proiectelor științifice pentru obținerea granturilor doctorale și a câștigat.  A participat la 5 evenimente științifice, din care 3 sunt internaționale. Este autor și coautor la 5 ghiduri practice, peste 15 articole în reviste recenzate, în culegeri de conferințe internaționale și naționale.  Este director de proiect de cercetare științifică, desfășoară activitate didactică la ciclu III, II și I, în cadrul instituțiilor de învățământ superior (UnAȘM, USM, UASM, Universitatea Slavonă ș.a.). |
|  | **Cociug Victoria, dr., conf. univ.** | 522.01 Finanțe | Conducător ştiinţific a 11 studenți-doctoranzi, inclusiv: 5 studenți-doctoranzi în coordonare, 2 studenți-doctoranzi cu teze susținute (Postolache V. şi Timofei O.).  A depus 3 propuneri de proiecte în calitate de conducător în cotutelă la competiția națională a proiectelor științifice pentru obținerea granturilor doctorale, care le-a câștigat.  A participat la 12 evenimente științifice internaționale (inclusiv 6 peste hotare) cât şi la organizarea evenimentelor științifico-practice.  Este autor și coautor a 15 publicații în reviste indexate (inclusiv 2 naţionale şi 13 internaţionale).  Desfășoară activități didactice în cadrul programului de studii universitare avansate a școlii doctorale; în cadrul altor programe de studii la ciclu I şi II, la instituțiile de învățământ superior ASEM, USARB. Este conducător a 15 teze de licență și 12 teze de master în perioada anilor 2016 și 2017, elaborate în cadrul ASEM și USARB. |
|  | **Cuhal Radu, dr., conf. univ.** | 522.01 Finanțe | În perioada analizată a coordonat 2 teze de doctorat (Slobozian D, Basistîi N).  Proiecte la concursul de granturi nu au fost prezentate.  Performanțe științifice în ultimii 5 ani: Lucrări publicate în reviste recenzate și lucrări didactice – 12. Participări la evenimente științifice – 5.  Participări în cadrul CSS, în calitate de referent/membru – 3. Cursuri citite studenților/masteranzilor – 3 (în cadrul USM). |
|  | **Gagauz Olga, dr.hab., conf.cerc.** | 521.05 Demografie și sociologie economica  541.03 Sociologia populației și procese demografice | Membru al Consiliului științific UnAȘM.  Conducător ştiinţific a 3 studenți-doctoranzi, inclusiv: 2 studenți-doctoranzi în coordonare, 1 doctorand exmatriculat (Cebotari Oleg). Un doctorand implicat în proiectul de cercetare.  A depus 3 propuneri de proiect în calitate de conducător în cotutelă la competiția națională a proiectelor științifice pentru obținerea granturilor doctorale, din care a câştigat 1.  A participat la 4 evenimente științifice, din care 2 peste hotare.  A elaborat 3 proiecte, inclusiv 1 național şi 2 internaţionale.  Este autor/coautor la 10 publicaţii ştiinţifice la nivel naţional, inclusiv 2 (monografii).  Desfășoară activități didactice în cadrul programului de studii universitare avansate a școlii doctorale; în cadrul altor programe de studii la instituții de învățământ superior ASEM, UnAŞM.  Deținător al titlul Savantul anului din cadrul INCE 2016. |
|  | **Ganea Victoria, dr.hab.** | 522.01 Finanțe  521.03 Economie și management în domeniul de activitate | Coordonează o teză de doctorat, iar în perioada de referință au urmat studiile și absolvit 2 doctoranzi. În prezent, tezele de doctorat sunt la etapa de finalizare.  Coordonează activitatea de cercetare în cadrul școlii doctorale, coordonează disciplina ”Managementul inovațional” (a elaborat Curricula la disciplina Managementul inovațional în economie și business) a organizat lecții publice pentru doctoranzii școlii doctorale, a predat cursuri la ciclu I și II (USM).  Performanțe în activitatea de cercetare:  A publicat peste 20 de lucrări științifice și didactice, inclusiv 3 cărți în ediții de peste hotare. A participat la peste 15 evenimente științifice, expoziții și saloane internaționale (2015-2017) în cadrul cărora a obținut 3 medalii de aur, 1 medalie de argint și 1 de bronz. Este deținătoare a Medaliei „Nicolae Milescu Spătaru” conferită de AȘM; Premiantă în cadrul concursului „Teza de doctorat de excelenţă a anului 2016” și deținătoare a diplomei de merit a conducătorului ştiinţific la teza de doctorat de excelență; Premiul AȘM „Savantul anului” în anul 2014.  Este membru și referent al CȘS de susținere a tezelor de doctorat/ doctor habilitat, membru al colegiului de redacție în reviste științifice din țară și peste hotare, expert în cadrul activităților științifice. |
|  | **Iliadi Gheorghe, dr.hab., prof.cerc.** | 522.01 Finanțe  521.03 Economie și management în domeniul de activitate | Are în coordonare 1 student-doctorand. Este membru al Consiliului Şcolii Doctorale.  Rezultatele doctoranzilor îndrumați se apreciază ca bună.  A participat la 5 evenimente științifice. Este autor și coautor la peste 10 de lucrări științifice publicate în reviste recenzate, în culegeri de conferințe internaționale și naționale.  Este membru al colegiului de redacție la revista Economie si Sociologie, membru și referent al CȘS de susținere a tezelor de doctorat/ doctor habilitat, expert în cadrul activităților științifice. |
|  | **Luchian Ivan, dr., conf.univ.** | 522.01 Finanțe | A fost conducător științific a 4 doctoranzi, inclusiv 2- studenți-doctoranzi în coordonare, un student deținător de Bursa Guvernului 2016  A depus 2 propuneri de proiect în calitate de conducător în cotutelă la competiția națională a proiectelor științifice pentru obținerea granturilor doctorale, din care a câştigat 2.  A participarea la 17 evenimente științifice internaţionale, inclusiv 8 peste hotare.  Este autor/coautor la 18 publicații în reviste indexate (14 naţionale şi 4 internaţionale).  Desfășoară activități didactice în cadrul programului de studii universitare avansate a școlii doctorale; în cadrul altor programe de studii la ciclu I şi II, în cadrul instituției de învățământ superior IMI-NOVA. Este conducător a 20 teze de licență și 5 teze de master în perioada anilor 2016 și 2017, elaborate în cadrul IMI-NOVA. |
|  | **Manole Tatiana, dr.hab., prof.univ.** | 522.01 Finanțe | Este conducător științific a unui student-doctorand (prin contract). Este membru al consiliului școlii doctorale.  Performanța în cercetare: este autor/coautor la un număr mare de publicații științifice, inclusiv 6 monografii. Lucrările sunt publicate în reviste științifice de profil din țară și peste hotare.  A participat cu rapoarte la peste 10 evenimente științifice, inclusiv în România (3).  În anul 2016 a obținut un proiect pentru publicarea unei monografii. Este decorată cu medalia *Dimitrie Cantemir* (2017).  Activități didactice desfășurate: în cadrul programului de studii universitare avansate a Școlii doctorale – 1 disciplină, lecții publice pentru doctoranzi; cursuri predate la ciclu I și II.  Este membru al Comisiei pentru susținerea tezelor de licență/master. Este membru/referent oficial al CȘS de susţinere a tezelor de doctor habilitat/doctor - 7. |
|  | **Miron Oxana,**  **Dr., conf.cerc.** | 522.01 Finanțe | Este conducător științific a unui student-doctorand.  A participat la 12 evenimente științifice internaţionale, şi 4 evenimente științifice naţionale. A participat în cadrul proiectelor naționale și internaționale.  Este autor/coautor la un număr mare de publicații științifice, inclusiv autor la o monografie.  Activități didactice desfășurate în cadrul programului de studii universitare avansate în cadrul școlii doctorale. |
|  | **Perciun Rodica, dr.hab., conf.cerc.** | 521.03 Economie și management în domeniul de activitate | A fost conducător științific a 6 doctoranzi, inclusiv 2 studenți-doctoranzi în coordonare, un student-doctorand cetăţean al altui stat (România).  A depus 2 propuneri de proiect în calitate de conducător în cotutelă la competiția națională a proiectelor științifice pentru obținerea granturilor doctorale, din care a câştigat 1.  A participat la 48 de evenimente științifice: 17 internaţionale şi 31 naţionale.  Este autor/coautor a 25 publicații în reviste indexate (11 naţionale şi 14 internaţionale). A elaborat 5 proiecte – 1 proiect internaţional şi 4 proiecte naţionale.  Desfășoară activități didactice în cadrul programului de studii universitare avansate în cadrul școlii doctorale.  Preşedinte al Comisia de licenţă şi master la UASM.  Laureat al premiului AŞM în domeniul social şi economic „Paul Bran”, 2016. |
|  | **Rojco Anatolii, dr., conf.,cerc.** | 521.03 Economie și management în domeniul de activitate | Membru al Consiliului Şcolii Doctorale.  A fost conducător științific a 4 doctoranzi. În anul 2017 a fost conducător a 1 doctorand, totodată, urmează procedura de susținere 1 doctorand (Garbuz V. susținerea SSP). Doi doctoranzi-absolvenți sunt implicați în proiecte de cercetare, mobilitate. Drd. Heghea Ecaterina a obținut Bursa Guvernului și Bursa de excelență acordată de Federația Mondială a Savanților.  A participat la 5 evenimente științifice. Este autor și coautor a peste 10 de lucrări științifice publicate în reviste recenzate, în culegeri de conferințe internaționale și naționale.  Este coordonator științific la 2 proiect de cercetare elaborate la solicitarea CNSM și a Ministerului Economiei. |
|  | **Stratan Alexandru, m.c., dr.hab., prof.univ.** | 521.03 Economie și management în domeniul de activitate | În calitate de director, coordonează activitatea Școlii doctorale şi a Consiliului Școlii Doctorale.  Este conducător a unui student-doctorand.  În perioada evaluată a fost conducător științific a 3 doctoranzi, iar alții 2 doctoranzi au susținut tezele (Gribincea C, Baranov E.)  Este autor și coautor a 11 monografii, din care 5 sunt editate peste hotare în ediții științifice prestigioase; publicații metodologico-practice.  A publicat peste 40 de lucrări în reviste și culegeri științifice, din care 3 lucrări sunt în, reviste cotate ISI. A participat la peste 20 de evenimente științifice internaționale, inclusiv în calitate de Keynote speaker.  Este deținător a Premiul Național (2017) și a premiului AȘM (2015). A obținut 3 medalii la saloane internaționale (Iași), diplome acordate la nivel național (Diploma Guvernului de Gradul I) și internațional (decernate de instituții și centre științifice de peste hotare) pentru rezultatele speciale și realizări științifice valoroase.  Este Redactor-șef al revistei Economie și Sociologie, membru al colegiului de redacție la peste 10 reviste internaționale și naționale recunoscute.  A predat cursuri studenților doctoranzi la 2 discipline obligatorii și 2 opționale, lecții studenților, masteranzilor și doctoranzilor în diferite instituții în învățământ. |
|  | **Șargu Lilia,**  **Dr., conf.cerc.** | 521.03 Economie și management în domeniul de activitate | A fost conducător științific la 4 studenți-doctoranzi, inclusiv 3 studenți-doctoranzi în coordonare; 1 student-doctorand a absolvit în a.2017 /contract (Ilana Ana).  A participat la evenimente științifice (conferințe, simpozioane, etc.), dintre care 3 internaţionale şi 2 naţionale cu publicarea lucrărilor. A publicat 3 monografii (inclusiv 1 monografie individuală și 2 monografii colective).  Desfășoară activități didactice în cadrul programului de studii universitare avansate a școlii doctorale şi în cadrul altor programe de studii la Universitatea de Studii Europene din Moldova.  Director al Centrului de Inovare şi Transfer Tehnologic.  Recenzent al articolelor pentru revista Economica ASEM. Membru al consiliului consultativ internațional al revistei *Eastern European Journal of Regional Studies* |
|  | **Tcaci Carolina**  **Dr., conf.cerc.** | 522.01 Finanțe  521.03 Economie și management în domeniul de activitate | Membru al Consiliului Școlii Doctorale.  Conducător - 1 student-doctorand.  Proiecte prezentate la concursul granturilor doctorale - 2.  La concursul de proiecte naționale a elaborat și prezentat 3 proiecte științifice și de organizare a evenimentelor, din care au fost câștigate 2 proiecte.  Este autor și coautor a 2 cursuri universitare, o monografie, peste 20 de lucrări, inclusiv 2 în reviste recenzate și culegeri științifice, inclusiv 4 editate peste hotare.  A participat la peste 15 de evenimente științifice internaționale, inclusiv 2 comunicări în plen.  Este Redactor-șef al 2 Culegeri de materiale ale conferințelor științifice internaționale, președinte al comitetului științific a trei conferințe științifice internaționale.  Cursuri citite studenților doctoranzi la 1 disciplină opțională, lecții studenților, masteranzilor și doctoranzilor în diferite instituții de învățământ. |
|  | **Timuș Angela, dr., conf. univ.** | 522.01 Finanțe  521.03 Economie și management în domeniul de activitate | Membru al Consiliului școlii doctorale.  Este conducător științific la 2 studenți-doctoranzi. În perioada de referință a coordonat 6 doctoranzi. În anul 2017 procedura de susținere a fost demarată de 1 drd., fiind promovată de către SSP pentru susținere în cadrul CȘS.  A participat la concursul național de granturi doctorale fiind depuse la concurs 2 granturi și obținute 2.  Performanțele înregistrate de doctoranzi – câștigători de Bursa Guvernului (1 drd.); Bursa de excelență acordată de Federația Mondială a Savanților (1 drd.). Doctoranzii sunt implicați în cercetare, 1 drd. a obținut un proiect de mobilitate (Erasmus).  Publicații în ultimii 5 ani – peste 20 de lucrări în reviste științifice de peste hotare, în țară, în culegeri de lucrări ale conferințelor internaționale, inclusiv coautor la cartea editată de Academia Română.  Participări la conferințe științifice internaționale organizate în R. Moldova și peste hotare -12.  Desfășoară activitate didactică în cadrul școlii doctorale, masterat și licență.  A fost Membru în Consiliul de susținere a tezei de doctorat, Universitatea Petroșani, Romania |
|  | **Trofimov Victoria, dr., conf.univ.** | 521.03 Economie și management în domeniul de activitate | A fost conducător științific la 9 studenți-doctoranzi, inclusiv - 5 studenți-doctoranzi în coordonare şi 3 studenți-doctoranzi cu teze susținute. Doctoranzi angajați în instituții de predare-cercetare după susținerea tezei de doctorat - 3.  Participări la evenimente științifice - 15, din care, 11 internaționale şi 4 naţionale.  Este autor/coautor la 11 lucrări științifice. A publicat 5 lucrări în reviste recenzate internaţionale, o lucrare publicată în revistă indexată ISI.  Desfășoară activități didactice în cadrul programului de studii universitare avansate a Școlii Doctorale precum şi în cadrul altor programe de studii.  Membru al comisiei de experți CNAA. |

**REZULTATE ȘI CONCLUZII:**

**1. Compartimentul activitatea de îndrumare a studenților – doctoranzi** (perioada 2013-2017)**.**

Conducătorii de doctorat respectă normele privind numărul de studenți-doctoranzi îndrumați.

În ultimii 5 ani (perioada 2013-2017) în cadrul INCE au urmat studii de doctorat 30 de studenți doctoranzi/an. Persoane înmatriculate la doctorat - 24, absolvenți 29 de doctoranzi, doctoranzi care au fost exmatriculați până la finalizare studiilor (din diferite motive) 13.

Din totalul de 29 de absolvenți au susținut teza 6 doctoranzi, adică 20,6% din totalul absolvenților.

Conducătorii de doctorat a căror doctoranzi au susținut tezele sunt:

Bajura Tudor, dr.hab., prof.cerc. – 2 (Mogol Natalia, Pantea Larisa);

Stratan Alexandru, dr.hab., prof.cerc. – 4 doctoranzi (Novac A., Duca D., Baranov E., Gribincea C.)

Au început procedura de susținere 5 doctoranzi:

* *Ungur Cristina, Vragaleva Veronica* (au prezentat teza și rezultatele cercetării de doctorat în cadrul SȘP și au aprobat Consiliul științific specializat în cadrul Consiliului științific INCE, dosarul va fi prezentat către ANACEC în vederea examinării și confirmării CSS);
* *Garbuz Veronica, Popa Viorica* (vor prezenta teza de doctorat în vederea examinării în cadrul SSP în luna martie);
* *Vicol Iulia* (a urmat prima etapă de examinare a tezei, în cadrul secției, lucrarea fiind promovată la etapa următoare).

Majoritatea studenților-doctoranzi au fost și sunt implicați în proiecte de cercetare instituționale și în alte proiecte relevante (proiecte PC 7, granturi de cercetare obținute din fonduri internaționale și europene, proiecte de mobilitate, inclusiv ERASMUS). Încadrarea în proiecte corespunde temelor tezelor, o parte din rezultatele cercetării fiind în acest fel aprobate, prezentate beneficiarilor pentru implementare și diseminate la nivel național și internațional. Implicarea studenților-doctoranzi poate fi prin cumul extern sau prin voluntariat.

Performanțele doctoranzilor sunt reprezentate și prin distincțiile obținute de aceștia. Astfel, în perioada de referință au fost obținute următoarele distincții:

Bursa Guvernului **3 doctoranzi:**

1. Gribincea Corina, 2014

2. Gherboveț Sergiu, 2015

3. Garabajii Ecaterina, 2016

4. Nasalciuc Irina, 2017

Câștigători ai Bursei Mondiale (Bursa World Federation of Scientists, Geneva, Elveţia) au fost:

1. Gribincea Corina, 2014/2015

3. Nasalciuc Irina, 2016/2017

4. Garabajii Ecaterina, 2017/2018

Alte distincții la nivel național:

**Popa (Șeptelici) Viorica** - Premiului Academiei de Ştiinţe a Moldovei pentru „Realizări valoroase a tinerilor savanţi” , 2013

Activitatea de coordonare/îndrumare a doctoranzilor este apreciată **ca bună.**  În cadrul Școlii doctorale sunt organizate diferite evenimente care contribuie la formarea competențelor în cercetarea doctorală, încurajează doctoranzii în elaborarea și publicarea rezultatelor cercetărilor, creează platforme de discuții și diseminare a rezultatelor. Astfel, în ultimii 3 ani au fost organizate pentru doctoranzi următoarele activități:

* în perioada 2015-2017 a fost organizat un ciclu de lecții pentru doctoranzi, predat de dl Emil Dinga, dr., profesor, Institutul Național de Cercetări Economice ”C. Kirițescu”, Academia Română;
* (2016-2017) au fost organizate 2 ediții ale Conferinței ştiinţifice internaţionale “*Contabilitatea și finanțele – limbaje universale ale afacerilor*”, în parteneriat cu universitatea din Piteşti, România;
* anual de către UnAȘM se organizează *Conferința științifică internațională a doctoranzilor* unde doctoranzii își prezintă și discută rezultatele cercetării;
* în a. 2015 a fost organizată lecția publică ”Antreprenoriatul în Rusia”, susținută de Alexandr Chepurenko, doctor habilitat în științe economice, profesor (Rusia);
* în a. 2016, 13-14 octombrie, a fost organizată o lecție publică susținută de profesorul Karl William VIEHE, B.A., M.A., J.D., M.L.T., Universitatea din Columbia, SUA (SUA);
* în anul 2017, la 3 martie, s-a organizat masa rotundă „*Criza şi redefinirea rolului băncilor centrale*”, cu participarea a dluiprof. Emil Dinga**,** CCFM, Academia Română, dl. prof. Cerna Silviu,prof., Universitatea din Vest Timișoara, și dlui prof. Ion Pohoață, Universitate ”Ioan Cuza” Iași;
* în anul 2017, 20-24 februarie și 10-14 iulie, a fost organizat un Training “Analiza auto-regresivă vectorială și estimarea reformelor economice” (parte a proiectului “Sporirea capacităților ME în analiza și prognozarea indicatorilor microeconomici în scopul planificării și implementării reformelor regulatoare de business” (IFC)). Trainingul a dezvoltat la doctoranzi abilități de utilizare a modelelor de analiză a seriilor dinamice prin intermediul tehnicilor econometrice avansate. Ca rezultat, doctoranzii au obținut cunoștințe aprofundate în utilizarea modelelor econometrice ARIMA ( Autoregressive Integrated Moving Average), VAR (Vector Autoregression) și BVAR (Bayesian Vector Autoregression), au învățat să folosească un set de instrumente bazat pe Excel, numit ADI (Automated Data Interface), printr-o serie de exerciții practice. ADI transformă impactul reformelor la micro-nivel asupra variabilelor macroeconomice principale, cuantifică schimbările structurale potențiale ale economiei. Ca exercițiu ghidat, participanții au aplicat cu succes ADI în evaluarea impactului creșterii investițiilor străine directe (ISD).

**II. Activitatea de cercetare științifică, didactică și recunoașterea la nivel național/internațional (pentru perioada 2015-2017).**

Activitate didactică este desfășurată de către toți conducătorii de doctorat în cadrul Școlii doctorale Științe economice și demografice, majoritatea citind lecții și în cadrul instituțiilor de învățământ superior la programele din domeniul economic, ciclu II și I (ASEM, USM, UASM, UCCM, ULIM ș.a.).

Activitatea științifică a conducătorilor de doctorat este reprezentativă domeniului în care coordonează tematica tezelor de doctorat. Conducătorii de doctorat sunt implicați în proiecte de cercetare instituțională, proiecte și granturi internaționale/europene (PC-7, Visegrad fund,UNDP, PNUD, IFAD ș.a.). Cercetările desfășurate facilitează concomitent activitatea de îndrumare a doctorandului și implicarea doctoranzilor în activitățile de cercetare/mobilitate.

Colaborarea cu alte instituții și centre din țară și de peste hotare pe care o dezvoltă instituția (INCE), programul schimbului interacademic echivalent dezvoltat de către AȘM, au stimulat participarea activă (cu rapoarte) la diverse foruri științifice internaționale organizate în alte țări (România, Ucraina, Polonia, Ungaria, Rusia, Lituania ș.a.).

Totodată, activitatea de cercetare științifică, diseminare a rezultatelor, promovare a imaginii științei, implicit, activitatea din cadrul Școlii doctorale este conformă domeniului ȘD și este apreciată ca **”bună”.** Rezultatele obținute de conducătorii de doctorat sunt vizibile pe plan internațional fiind tipărite în edițiile științifice importante (SPRINGER International Publishing, editura Academiei Române, Lambert Academic Publishing) și apreciate cu Medalii de aur, argint și bronz la saloane internaționale, diplome de excelență, alte distincții.

Totodată vizibilitatea și performanța conducătorilor de doctorat este reflectată prin:

* Calitatea de cercetător/profesor invitat în instituții consacrate de peste hotare.
* Membrul invitat în cadrul comisiilor/consiliilor de susținere a tezelor de doctorat în instituții de peste hotare – 3 (Stratan, Timuș, Doga);
* Membru al comitetului științific în reviste științifice de profil (Stratan, Gagauz, Timuș, Cociug, Perciun, Doga, Aculai)

**Măsuri de îmbunătățire și consolidare a capacităților Școlii doctorale:**

* Dezvoltarea relațiilor cu instituțiile de învățământ superior și instituțiile de cercetare în vederea facilitării activității Școlii doctorale, promovării doctoranzilor, organizării unor evenimente științifice și consolidării platformei de cercetare doctorală în domeniul abilitat;
* Dezvoltarea relațiilor de parteneriat cu instituții, universități și centre de cercetare de peste hotare valorificând posibilitățile de dezvoltare a Școlii doctorale, constituirea unor consorții în domeniu;
* Implicarea doctoranzilor în cercetarea instituțională, susținerea doctoranzilor în vederea participării la diverse proiecte de mobilitate și cercetare. Încurajarea participării în proiecte Orizont 2020.